เอาใจคนรักบรรยากาศการจิบชายามบ่าย แกล้มด้วยขนมหวานกันบ้างค่ะ กับมื้อนี้ที่  “The Mandarin Oriental Shop” (เดอะ แมนดาริน โอเรียลทอล ช็อป) Gaysorn Plaza ค่ะ ซึ่งร้านเบเกอรี่ร้านนี้ตั้งอยู่ที่ชั้น G ของห้างเกษรพลาซ่า ตรงบริเวณแยกราชประสงค์เลยค่ะ การเดินทางก็สามารถขับรถเข้าไปจอดในตัวห้างได้ หรือจะนั่ง BTS มาลงสถานีชิดลมและเดินมาหน่อยก็ได้เช่นกันค่ะ ส่วนบรรยากาศของร้านนี้เป็นร้านแบบเปิดโล่งตกแต่งเก๋ๆ  มีที่นั่งพอสมควรสำหรับให้ลูกค้าสั่งทานที่ร้านได้ด้วยหรือจะซื้อกลับบ้านก็สะดวกเช่นกันนะ ส่วนเมนูของที่นี่จะเน้นเป็นพวกชา ขนมเค้ก และเบเกอรี่ต่างๆ  สำหรับวันนี้เราขอจิบชาเบาๆ ยามบ่าย บวกขนมซักชิ้นค่ะ จัดมากับ “Soft blueberry cheese cake” ชิ้นละ 135.- ชิ้นใหญ่พอประมาณ รสชาติออกหวานๆ เปรี้ยวๆ เนื้อเค้กนุ่มมาก ราดมาด้วยบลูเบอร์รี่เข้มข้น อร่อยดีค่ะ ทานคู่กับชาร้อนๆ นี่ฟินมากทีเดียวค่ะกับบ่ายวันนี้ ส่วนพนักงานที่นี่ไม่ต้องพูดถึงบริการดีสมราคาค่ะ